**Styremøte 10. april 2018**

**AKST 8.30 – 10.00**

**Innkalt:**

Bente Rist – leder

Trond-Vegar Johansen – medlem

Tron Atle Karlsson – ansattrepresentant (valgt)

**Saksliste:**

7/18 Vedtekter, ansatte og rettigheter

8/18 Budsjett 2019 og HP 2020-2022

Eventuelt

* Pensjonskostnader til pensjonister som ble overført til AKST ved etablering
  + Grimstad har ennå ikke gitt tilbakemelding på styrets vedtak om å tilbakeføre pensjonister til Grimstad kommune. AKST vil ikke betale reguleringskostnader for disse personene for 2018.

**7/18 Del 1: Vedtekter, ansatte og rettigheter**

Epost fra Karl Mork (HR sjef AK):

Det vises til brev fra 3 ansatte datert 2.11.2017. Brevet ble lagt frem for Arendal kommune av Fagforbundet i Arendal kommune ved hovedtillitsvalgt Sølvi Christensen i møte 28.2.2018.

Arendal kommune bekrefter med utgangspunkt i utlysningstekst og ansettelsesavtaler at de det gjelder er å regne som ansatt på samme vilkår og med samme rettigheter ved en eventuell oppløsning som de som var ansatt i eierkommunene ved opprettelse. Det forutsettes en forholdsmessig ansvarsdeling 2:1 mellom Arendal og Grimstad kommune.

Dette omhandler ansattes rettigheter som er ivaretatt i vedtektene til AKST.

**§ 14 Oppløsning**

Pkt. 9 ….Stillinger uten tilknytning til en deltakerkommune fordeles etter avtale mellom rådmennene.

Avgjørelser om ansattes rettigheter må gå igjennom daglig leder og styrebehandles.

**Vedtak 7/18 del 1:** Daglig leder svarer ut e-posten i PB360. Avgjørelser om ansattes rettigheter må gå gjennom daglig leder og styret i AKST.

**7/18 Del 2: Vedtekter, ansatte og rettigheter**

Forslag til endrede vedtekter følger som vedlegg.

**Vedtak 7/18 del 2:** Endringer i vedtektene vedtas og styremedlemmene fremmer sak til politisk behandling i respektive kommuner med likelydende vedtak.

**8/18 Budsjett 2019 og HP 2020-2022**

AKST legger til grunn en drift i 2019 med følgende rammer:



**LØNN**

Det er i budsjett 2018 lagt opp til et lønnsoppgjør på 2,5% og 2,75% i 2019. Pensjonstrekk er satt til 17% for både KLP og AKP.

I tabellen vises en økning av lønnskostnadene fra 2018 til 2019 på 1,5 millioner.

Økningen i lønnskostnader er høy og skyldes at lønnsbudsjettet for 2018 avviker fra reelle lønnskostnader med 0,7 mill. kroner. Det er budsjettert med uttak av alderspensjon fra 1.1. som ikke har vært reell. I tillegg er fremskredet lønn for de ansatte budsjettert for lavt. Det ligger en del utfordringer med å budsjettere lønn riktig når en på budsjetteringstidspunktet må estimere to lønnsoppgjør. Det er også vanskelig å forutse uttak av pensjon, uføre etc.

De samme forutsetningene gjelder for budsjett 2019. Det er estimert lønnsutvikling for to år. Det er ikke budsjettert med uttak av pensjon eller uføre utover det som er kjent på budsjetteringstidspunktet. Årsaken til det er at nedbemanning i AKST skjer gjennom naturlig avgang og ikke oppsigelser.

Selv om lønnskostnadene øker med 1,5 mill. kroner (reelt 0,8 mill. kroner), så er bemanningen totalt sett blitt redusert med 2,5 stillinger siden oppstart i 2015.

**DRIFTSUTGIFTER OG INNTEKTER**

Sum driftsutgifter har også økt fra 2018 til 2019 med 0,5 mill. kroner. Økningen skyldes:

* Konsulentkostnader kr 175 000
  + Henvendelsessystem kr 135 000
  + Drift hjemmeside kr 15 000
  + LEAN-prosesser AKST kr 25 000
* Driftsavtale IKT-Agder kr 160 000
* Kurs/fagmøter kr 135 000
  + Felleskurs iht SLA-avtale
  + Forventinger om deltakelse fra HR
  + Kompetanseløft krever flere på kurs
  + Fagsystemkurs Bluegarden/Xledger
* Husleie AKST kr 50 000
* Medlemskap KS Bedrift kr 55 000
* Revisjonskostnader kr 45 000
* Hente og bringetjenester Posten kr 70 000

Det ligger også inne reduksjoner på enkelte driftsposter:

* Budbil og drivstoff kr -70 000
* Avgifter og gebyrer kr -35 000
* Kjøp av systemkompetanse kr -100 000

Sum inntekter har økt med kr 125 000. Det legges inn en uspesifisert inntjening på

Kr 150 000 for alle fire årene. Årslønn på ny stilling regnskap er justert opp og en stilling er tatt ut.

**Vedtak 8/18:** Budsjett 2019 og HP 2020-2022 vedtas med nettoramme

kr 27 783 000 for 2019 med følgende fordeling:



Nederste tabell har med uspesifisert innsparing på kr 150 000, fordelt med kr 100 000 på Arendal kommune og kr 50 000 på Grimstad kommune.